b'\n_START_ARTICLE_\nEMA 2015\n_START_PARAGRAPH_\nEma 2015 je potekala v soboto, 28. februarja 2015, v Studiu 1 RTV Slovenija. Vodili so jo Nejc \xc5\xa0mit, Tinkara Kova\xc4\x8d, Darja \xc5\xa0vajger in Maja Keuc, dogajanje v zakulisju pa je spremljal Jan Kok. Na njej se je predstavilo 8 skladb. Glasovanje je potekalo v dveh krogih: v prvem krogu je strokovna \xc5\xbeirija izbrala dva superfinalista, v superfinalu pa je o zmagovalcu odlo\xc4\x8dilo telefonsko glasovanje._NEWLINE_V spremljevalnem programu so nastopili Nadiya Bichkova, jodlarka Brigita Vrhovnik Dori\xc4\x8d, plesna skupina Maestro, Tinkara Kova\xc4\x8d (Round and Round, Cuori di ossigeno), Darja \xc5\xa0vajger (Rise like a Phoenix) in Maja Keuc (Euphoria).'